Дело C‑577/13
Actavis Group PTC EHF
иActavis UK Ltd
срещу
Boehringer Ingelheim Pharma GmbH & Co. KG
(Преюдициално запитване,
отправено от High Court of Justice (England & Wales),
Chancery Division (Patents Court)
„Преюдициално запитване — Лекарствени продукти за хуманна употреба — Регламент (ЕО) № 469/2009 — Член 3 — Сертификат за допълнителна закрила — Условия за получаване на този сертификат — Лекарствени продукти, които се състоят изцяло или частично от една и съща активна съставка — Последователно пускане на пазара — Комбинация от активни съставки — Предходно пускане на пазара на активна съставка под формата на лекарствен продукт с една-единствена активна съставка — Условия за получаване на няколко сертификата въз основа на един и същи патент — Промяна в активните съставки по основния патент“
Резюме — Решение на Съда (oсми състав) от 12 март 2015 г.
1.        Сближаване на законодателствата — Еднаква правна уредба — Индустриална и търговска собственост — Патентно право — Сертификат за допълнителна закрила на лекарствените продукти — Условия за предоставяне — Патент, с който се защитава комбинация от няколко активни съставки — Разрешение за пускане на пазара и сертификат за допълнителна закрила, издадени за лекарствен продукт, съдържащ тази комбинация от активни съставки — Заявка за сертификат относно една от тези активни съставки, защитена самостоятелно с посочения патент — Допустимост
(член 1, букви б) и в) и член 3, буква а) от Регламент № 469/2009 на Европейския парламент и на Съвета)
2.        Сближаване на законодателствата — Еднаква правна уредба — Индустриална и търговска собственост — Патентно право — Сертификат за допълнителна закрила на лекарствените продукти — Цел
(съображения 4, 5, 9 и 10 от Регламент № 469/2009 на Европейския парламент и на Съвета)
3.        Сближаване на законодателствата — Еднаква правна уредба — Индустриална и търговска собственост — Патентно право — Сертификат за допълнителна закрила на лекарствените продукти — Условия за предоставяне — Патент, с който се защитава една-единствена нова активна съставка — Последователно пускане на пазара на два лекарствени продукта, които се състоят изцяло или частично от посочената активна съставка — Сертификат за допълнителна закрила, издаден за лекарствения продукт, състоящ се само от тази активна съставка — Заявка за втори сертификат относно лекарствения продукт, състоящ се от тази активна съставка в комбинация с друго, незащитено с патента вещество — Недопустимост
(член 1, буква в) и член 3, букви а) и в) от Регламент № 469/2009 на Европейския парламент и на Съвета)
1.        Вж. текста на решението.
(вж. точка 33)
2.        Вж. текста на решението.
(вж. точки 34—36)
3.        Член 3, букви а) и в) от Регламент № 469/2009 относно сертификата за допълнителна закрила на лекарствените продукти трябва да се тълкува в смисъл, че когато в основен патент е посочена претенция за продукт, съдържащ една активна съставка, която единствена е предмет на изобретението и за която патентопритежателят вече е получил сертификат за допълнителна закрила, както и последваща претенция за продукт, съдържащ комбинация от тази активна съставка и друго вещество, тази разпоредба не допуска на патентопритежателя да бъде издаден втори сертификат за допълнителна закрила на посочената комбинация.
Всъщност не може да се допусне на притежателя на основен патент, който е в сила, да се издава нов сертификат за допълнителна закрила, евентуално с по-дълъг срок на валидност, всеки път когато пуска на пазара в дадена държава членка лекарствен продукт, съдържащ, от една страна, активната съставка, която е защитена като такава от основния му патент и е предметът на патентованото изобретение, и от друга страна, друго вещество, което не е предмет на изобретението, за което е издаден основният патент. От това следва, че за да може основен патент да защитава активна съставка като такава по смисъла на член 1, буква в) и член 3, буква а) от Регламент № 469/2009, тази активна съставка трябва да бъде предметът на изобретението, за което е издаден посоченият патент.
(вж. точки 37—39 и диспозитива)